ಅಂಗವೈಕಲ್ಯವನ್ನ ಮೆಟ್ಟಿ, ಅಂತರಾಷ್ಟ್ರೀಯ ಮಟ್ಟದಲ್ಲಿ ಸಾಧನೆ ಮಾಡಿರುವ ಕ್ರೀಡಾ ಪಟುವಿಗೆ ಸಹಾಯ ಬೇಕಿದೆ

ವಿಜಯಪುರ: ಸಾಧಿಸುವ ಛಲವೊಂದಿದ್ದರೆ ಸಾಕು ಏನು ಬೇಕಾದರು ಸಾಧಿಸಬಹುದು. ಅಂಗವೈಕಲ್ಯವಿದ್ದರು ಅದನ್ನು ಮೆಟ್ಟಿ ನಿಂತು ರಾಷ್ಟ್ರ ಮತ್ತು ಅಂತರಾಷ್ಟ್ರೀಯ ಮಟ್ಟದಲ್ಲಿ ಸಾಧನೆ ಮಾಡಿ ರಾಜ್ಯದ ಹೆಸರನ್ನು ಖ್ಯಾತಿಗೊಳಿಸಿದ್ದಾರೆ. ಆದರೆ ಈ ಕ್ರೀಡಾಪಟುವಿಗೆ ಈಗ ಸಾಧನೆಗೆ ಬಡತನ ಅಡ್ಡಿ ಆಗಿದ್ದು, ಹಣಕಾಸಿನ ನೆರವು ಸಿಕ್ಕರೆ ದೇಶದ ಕೀರ್ತಿ ಪತಾಕೆಯನ್ನ ಆಗಸದೆತ್ತರಕ್ಕೆ ಹಾರಿಸುವ ಛಲ ಹೊಂದಿದ್ದಾರೆ. ಅದಕ್ಕಾಗಿಯೇ ಈಗ ಸಹಾಯ ಹಸ್ತ ಕೈ ಚಾಚಿ ಬೆಳಕು ಕಾರ್ಯಕ್ರಮಕ್ಕೆ ಬಂದಿದ್ದಾರೆ.

ಯುವಕನ ಹೆಸರು ರಾಜೇಶ್ ಸುರೇಶ್ ಪವಾರ. ವಿಜಯಪುರ ಜಿಲ್ಲೆಯ ಇಂಡಿ ತಾಲೂಕಿನ ಹಿರೇಬೇವನೂರು ಗ್ರಾಮದವರು. 6 ವರ್ಷ ಇರುವಾಗಲೇ ಪೊಲೀಯೋಗೆ ತುತ್ತಾಗಿದ್ದು, ಎಡಗಾಲು ಸ್ವಾಧೀನತೆಯನ್ನು ಕಳೆದುಕೊಂಡ ಅಂಗವಿಕಲರಾಗಿದ್ದಾರೆ. ಯುವಕ ಬಿಎ ಓದುವಾಗ ಜೊತೆಯಲ್ಲಿದ್ದವರು ನಿನ್ನಿಂದ ಯಾವುದೇ ಸಾಧನೆ ಮಾಡಲು ಆಗೋದಿಲ್ಲ ಎಂದು ಹೀಯಾಳಿಸಿ ದೂರ ತಳ್ಳುತ್ತಿದ್ದರು. ಇದನ್ನೇ ಚಾಲೆಂಜ್ ಆಗಿ ಸ್ವೀಕರಿಸಿ ಪ್ಯಾರಾ ಆಥ್ಲೆಟಿಕ್‍ನಲ್ಲಿ ಸಾಧನೆ ಮಾಡಿ ತೋರಿಸಿದ್ದಾರೆ.

ತನ್ನ ಅಂಗವಿಕಲತೆಯನ್ನು ಮೆಟ್ಟಿ ನಿಂತು ಆಥ್ಲೆಟಿಕ್‍ನಲ್ಲಿ ಸಾಧನೆ ಮಾಡಿರುವ ರಾಜೇಶ್ ಸುರೇಶ್ ಪವಾರ ಸಿಂಗಪೂರ, ಶ್ರೀಲಂಕಾ, ಚೈನಾ ಸೇರಿದಂತೆ ವಿವಿಧ ದೇಶಗಳಲ್ಲಿ ಭಾರತದಿಂದ ಸ್ಪರ್ಧಿಸಿ ರಾಜ್ಯಮಟ್ಟದಲ್ಲಿ 8 ಪದಕ, ರಾಷ್ಟ್ರಮಟ್ಟದಲ್ಲಿ 9 ಪದಕ, ಅಂತರಾಷ್ಟ್ರೀಯ ಮಟ್ಟದಲ್ಲಿ 5 ಪದಕ ಹಾಗೂ ಪ್ರಥಮ ಮತ್ತು ದ್ವಿತೀಯ ಮಟ್ಟದಲ್ಲಿ ಸೇರಿ ಒಟ್ಟು 23 ಬೆಳ್ಳಿ ಮತ್ತು ಚಿನ್ನದ ಪದಕ ಗೆದ್ದು ದೇಶದ ಕೀರ್ತಿ ತಂದಿದ್ದಾರೆ.

ಶ್ರೀಲಂಕಾ ಹಾಗೂ ಥೈಲಾಂಡ್ ನಲ್ಲಿ ಇಂಟರ್ ನ್ಯಾಷನಲ್ ಪ್ಯಾರಾ ಅಥ್ಲೇಟಿಕ್ಸ್ ನಲ್ಲಿ ಫ್ರಥಮ ಸ್ಥಾನ ಪಡೆದಿರೋದು ಹೆಮ್ಮೆಯ ವಿಚಾರವಾಗಿದೆ. ಆದರೆ ಬಡತನ ಇವರ ಸಾಧನೆಗೆ ಅಡ್ಡಿಯಾಗುತ್ತಿದೆ. ಇನ್ನೂ ರಾಜ್ಯ ಕ್ರೀಡಾ ಇಲಾಖೆ ಅಂತರಾಷ್ಟ್ರೀಯ ಕ್ರೀಡೆಯಲ್ಲಿ ಪಾಲ್ಗೊಳ್ಳಲು ವೆಚ್ಚ ಭರಿಸುತ್ತದೆ. ಆದರೆ ಇದುವರೆಗೂ ಸಾಲ ಮಾಡಿ ವ್ಯಯಿಸಿದ ಹಣ ನೀಡದೇ ಇರೋದು ದುರಂತ.

ದುಬೈನಲ್ಲಿ ನಡೆಯಲಿರುವ ಇಂಟರ್ ನ್ಯಾಷನಲ್ ಪ್ಯಾರಾ ಅಥ್ಲೇಟಿಕ್ಸ್ ನಲ್ಲಿ ಆಯ್ಕೆಯಾಗಿದ್ದು, ತರಬೇತಿ ಹಾಗೂ ದುಬೈಗೆ ಹೋಗಲು ಖರ್ಚು ವೆಚ್ಚಗಳನ್ನು ಸ್ವತಃ ಭರಿಸಲು ಅಸಹಾಯಕನಾಗಿದ್ದಾರೆ. ಅಂಗವಿಕಲತೆಯನ್ನೇ ಹಿಮೆಟ್ಟಿ ಸಾಧಿಸುವ ಛಲವನ್ನು ಹೊಂದಿರುವ ಅಂಗವಿಕಲ ರಾಜೇಶ್‍ಗೆ, ಅಂತರಾಷ್ಟ್ರೀಯ ಮಟ್ಟದಲ್ಲಿ ದೇಶದ ಕೀರ್ತಿ ಪತಾಕೆಯನ್ನು ಹಾರಿಸಲು ದಾನಿಗಳ ಅವಶ್ಯಕತೆ ಇದೆ. ಹೀಯಾಳಿಕೆಯನ್ನು ಚಾಲೆಂಜಾಗಿ ಸ್ವೀಕರಿಸಿ ಸಾಧಿಸಿ ತೋರಿಸುತ್ತಿರುವ ರಾಜೇಶ್ ಪಬ್ಲಿಕ್ ಟಿವಿಯ ಬೆಳಕು ಕಾರ್ಯಕ್ರಮದ ಮೂಲಕ ದಾನಿಗಳಿಂದ ನೆರವು ಬಯಸುತ್ತಿದ್ದಾರೆ.

https://www.youtube.com/watch?v=jYEeV6HZ8rc

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv
ಪಬ್ಲಿಕ್ ಟಿವಿ ಆಪ್ ಡೌನ್ ಲೋಡ್ ಮಾಡಿ: play.google.com/publictv
ಯೂ ಟ್ಯೂಬ್‍ನಲ್ಲಿ ಪಬ್ಲಿಕ್ ಟಿವಿಯನ್ನು ಸಬ್ ಸ್ಕ್ರೈಬ್ ಮಾಡಿ: youtube.com/publictvnewskannada
ಫೇಸ್‍ಬುಕ್‍ನಲ್ಲಿ ಪಬ್ಲಿಕ್ ಟಿವಿಯನ್ನು ಲೈಕ್ ಮಾಡಿ: facebook.com/publictv
ಟ್ವಿಟ್ಟರ್‌ನಲ್ಲಿ ಪಬ್ಲಿಕ್ ಟಿವಿಯನ್ನು ಫಾಲೋ ಮಾಡಿ: twitter.com/publictvnews